Walter Susskind

Jan Walter Susskind (1. toukokuuta 1913 Praha – 25. maaliskuuta 1980 Berkeley) oli tšekkiläissyntyinen kapellimestari ja säveltäjä. Hän opiskeli Prahan konservatoriossa ja siirtyi vuonna 1938 Lontooseen.

Susskind debytoi johtamalla La Traviatan esityksen Prahassa vuonna 1934. Hän johti uransa aikana muun muassa Toronton sinfoniaorkesteria (1956–1965) ja Saint Louisin sinfoniaorkesteria (1968–1975). Hän työskenteli viimeisinä vuosinaan Cincinnatin sinfoniaorkesterin kanssa. Vuosina 1968–1975 hän toimi opettajana Etelä-Illinoisin yliopistossa. Susskind kuoli Kaliforniassa. 

Susskind sävelsi muun muassa lauluja ja orkesterimusiikkia.

Tšekkiläiset kapellimestarit
Brittiläiset kapellimestarit
Tšekkiläiset säveltäjät
Brittiläiset säveltäjät
Vuonna 1913 syntyneet
Vuonna 1980 kuolleet